CELEX: C2004/118/64
Language: da
Date: 2004-04-30 00:00:00
Title: Sag C-176/04: Sag anlagt den 14. april 2004 af Kongeriget Belgien mod Kommissionen for De Europæiske Fællesskaber

30.4.2004   
            
            
               DA
            
            
               Den Europæiske Unions Tidende
            
            
               C 118/34
            
         Sag anlagt den 14. april 2004 af Kongeriget Belgien mod Kommissionen for De Europæiske Fællesskaber
   Sag C-176/04
   (2004/C 118/64)
   Ved De Europæiske Fællesskabers Domstol er der den 14. april 2004 anlagt sag mod Kommissionen for De Europæiske Fællesskaber af Kongeriget Belgien ved A. Goldman, som befuldmægtiget, bistået af avocat H. Gilliams.
   Kongeriget Belgien har nedlagt følgende påstande:
   
               —
            
            
               Kommissionens beslutning 2004/136/EF af 4. februar 2004 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen (1), annulleres, for så vidt som den i relation til sagsøgeren udelukker en udgift på 9 322 809 EUR vedrørende markafgrøder fra fællesskabsfinansiering.
            
         
               —
            
            
               Subsidiært nedsættes som led i Domstolens fulde prøvelsesret den korrektion på 9 322 809 EUR, Kommissionen har foretaget, til 1 079 814 EUR.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   De to tilsidesættelser, Kommissionen har påtalt over for Belgien, nemlig at de administrative kontrolforanstaltninger har været ufuldstændige, og at de grafiske oplysninger vedrørende de pågældende høstår er indgivet for sent, er reelt baseret på en fejlagtig anvendelse fra Kommissionens side af de gældende fællesskabsretlige bestemmelser. Det er følgelig med urette, at Kommissionen har foretaget en skønsmæssig korrektion over for Kongeriget Belgien.
   
      (1)  EUT L 40 af 10.2.2004, s. 31.